**Конкурс за млади хора за визуална творба**

**„SEARCH Instagram Looking Glass“**

Каним за участие всички ученици с креативно мислене, интерес към науката и грижа за околната среда да участват в национален конкурс за визуална творба, посветена на климатичните промени. Конкурсът е част от проект SEARCH (Наука + Околна среда + Изкуство = Устойчивост за Европейската нощ на учените)

В конкурса могат да участват ученици на възраст 15 до 18 години, които живеят в България.

Творбата следва да отразява предизвикателства, съществуващи в средата около вас (училище, село, град, семейство, друго) или възможности за положителни решения.

Предложението се представя под формата на кратък видео клип до 2 минути или снимка до 5 МВ с описание към нея.

Жури от учени ще излъчи победителите и подгласниците във всяка от двете категории. Ще има и вот на аудиторията. Победителите ще бъдат наградени по време на ТВ студио на живо, посветено на SEARCH - Европейска нощ на учените, което ще се състои на 30 септември 2022 година и ще се излъчва от София Тех Парк.

Интересува ли те това ?

Запиши и качи твоя творчески проект в Инстаграм, и изпрати линк към него на адрес: [association.cra@gmail.com](mailto:association.cra@gmail.com), като цитираш в полето subject/тема – **За Конкурса „SEARCH Instagram Looking Glass“.**

В мейла напиши

* твоето име и фамилия
* заглавие на проекта, кратко описание
* контакти: мейл адрес, телефон, пощенски адрес
* твоята възраст и в кое училище учиш

Срок за изпращане на проектите: 22 септември 2022 г.

Очакваме с нетърпение твоите предложения!

Сърдечно, екип на проект SEARCH

#ERN22SEARCH #podcast #science #environment #art #research #competition #sofia #ERN22 #ERN #stem #steam